Dianna ti’n perdi konnesans letan ki lapolis ti asiste li sorti kot son manman Grand Anse Mahe ver 3er55 granmaten e ver 5er30 lapolis ti ganny enformen ki i ti’n mor.\nSa lensidan ti swiv lapel pour lasistans par manman Dianna ver minwi edmi. Manman Dianna ti’n telefonn lapolis e raporte ki son laport lakaz ti ouver e i pa ti trouv son 2 fiy – enn 13-an e lot 16-an – ki i ti’n dispit avek avan ki i ti al dormi.\nZofisye lapolis kordgard Anse Boileau ti reponn sa lapel e plitar zot ti ganny lasistans NCSD. Ti ver 3er bomaten ki sa fiy 13-an ti ganny trouve pe kasyet anba lili e en pti moman apre avek lasistans lisyen Dianna ti ganny trouve dan brousay par lao kot lakaz e i ti ganny remet avek son manman. Lapolis ti demann manman Dianna pour gard lape e raport kot Family Support Squad yer bomaten avek son zanfan.\nSerten zofisye ti raporte ki apenn zot ti’n kit sa landrwa pour al fer en lot travay pa lwen obor, ki zot ti retourn kot sa menm lakaz apre ki i paret zot ti’n tann en tapaz parey kriye. Ler zot ti arive zot ti trouv sa fiy ater. Sa manman ti dir ki son fiy ti pe asize lo sez e zis en sel kou i ti tonbe.\nLapolis pe fer lanket dan sa ka annatandan rezilta letopsi pour determin lakoz son lanmor.\nLapolis in osi raporte pli boner sa semen ki zot pe fer lanket dan plizyer ka lye avek lofans frod.\nDabor i annan en madanm avek 2 zonm ki’n formelman ganny sarze sa semenn devan lakour mazistra pour 5 diferan lofans frod. Sa i an relasyon avek en ka kot en koup aze Franse ki ti’n lwe en loto ti fer en aksidan e sa biznes ti enterfer avek kart kredi sa koup e retir serten sonm sibstansyel lo zot kont san zot lotorizasyon.\nLot ka ki lapolis pe fer lanket ladan i enn kot 2 zonm ki travay avek en lazans ki tir kargo pour bann biznes in ganny sarze lo plizyer ka an konneksyon avek lofans frod. Sa 2 akize ti pas devan Lakour Siprenm Mardi apremidi e zot ka in ganny anvoye pour le 6 Mars sa lannen. Tou le 2 in ganny large lo serten kondisyon sever.\nLapolis in egalman dir ki zot pe fer lanket lye avek frod dan 3 lezot lorganizasyon piblik. Sa i departman lasante, departman lanvironnman ek trezor.\nFinalman lapolis in raporte ki i annan serten endividi ki pe servi non serten lorganizasyon avek ki zot in deza anploye pour zot ganny larzan lo fo preteks. Lapolis pe alors lans lapel avek manm piblik an zeneral pour pa tonm dan sa kalite pyez e raport sa bann ka kot son bann stasyon pli pre.


Voyaz 2011 i reflekte dan ‘Kreolite e Mirwar’\nMinis pour Devlopman Sosyal ek Kiltir Bernard Shamlaye, sekreter prensipal pour kiltir Raymonde Onezime, bann manm kor diplomatik ti la prezan e osi lezot artis lokal ki ti’n vin donn sipor zot bann koleg.\nSe anba tenm ‘Kreolite e Mirwar’ ki bann artis tel ki Marie Clarisse, Maggie Faure-Vidot, Terrence Madeleine, Raspyek, Mellow, Michel Savy, Jude Ally e Stephanie Joubert, ti fer zot laparans lo lasenn.\nSerten ti prefere resit zot poenm dan en fason direk e lezot ti prefere ganny akonpannyen par serten lenstriman lanmizik, tel ki laflit, piano, vyolon ou menm djembe. Envite rezyonal Tedi Yafar Kangama sorti Larenyon ti osi fer son kontribisyon avek detrwa son bann konpozisyon.\nTi osi annan en form poezi ki apel ‘Slam’ e ki dousman dousman pe etabli son lekor dan Sesel kot bann artis parey Raspyek pe ede fer li vin popiler.\nBokou mesaz ti ganny pase dan sa levennman. Raspyek ti koz lo lanvi en dimoun begeye pour akonplir …….parey lezot ; Mellow, ki ti pe resit son poenm avek lanmizik, ti annan en mesaz spirityel. Plizyer lezot topik ankor, tel ki tradisyon, bann fenomenn sipernatirel, lanmour ek traze lavi, ti ganny aborde.\nTi osi annan demonstrasyon en form ladans ki nouvo pour Sesel apele tap dance, kot bann lenstrikter sa ladans – Jamie Meek ek Thomas Ashley Shilcock sorti Langleter – ti fer lodyans bouze dan zot sez avek bann mouvman vreman eksitan.\nE serten bann etidyan lekol ladans, ki ti’n swiv en pti kour pli boner semenn pase avek sa de lenstrikter, ti osi kapab demontre sa ki zot ti’n aprann, atraver en morso ladans ki zot ti performen zot osi.\nNou seri portre tire par nou fotographer Joena Bonnelame i montre serten bann poet pe resit zot poenm pandan sa sware.


Konman pour aksepte nou fot e konman pour evite fer fot\nLIR AN Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Efik English Estonian Ewe Fijian Finnish Fon French Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kreol Seselwa Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Runyankore Russian Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tsonga Turkish Twi Tzeltal Tzotzil Ukrainian Umbundu Urhobo Uruund Venda Vietnamese Wallisian Waray-Waray Wayuunaiki Welsh Xhosa Yoruba Zande Zulu\nDon ek Margaret * ti vreman kontan ki zot fiy avek son fanmir ti’n vin vizit zot. Pour zot dernyen repa ansanm, Margaret ki ti en kwizinyen profesyonnel e ki ti’n pran retret ti prepar makaroni ek fromaz, en pla ki son de pti zanfan ti vreman kontan.\nLer tou dimoun ti’n fini asize, Margaret ti anmenn pla prensipal e met lo latab. Letan i ti dekouver sa bol, i ti sirprann pour vwar ki i ti annan zis lasos fromaz dan sa bol! Margaret ti’n oubliye met makaroni, sa zengredyen prensipal!\nNenport ki laz oubyen kantite leksperyans nou annan, nou tou nou fer fot. I kapab en parol ki nou’n dir san reflesir, en keksoz ki pa’n ganny fer dan sa moman apropriye oubyen petet nou’n senpleman oubliye fer en keksoz. Akoz nou fer fot? Ki mannyer nou kapab aksepte nou fot? Eski nou kapab evite fer fot? Ler nou annan en bon pwennvi lo nou fot sa pou kapab ed nou reponn sa bann kestyon.\nNOU PWENNVI EK PWENNVI BONDYE LO NOU FOT\nLer nou fer keksoz byen, nou kontan ganny felisite akoz nou santi ki nou merite. Ler nou fer en fot, menm si nou pa’n fer par ekspre oubyen lezot dimoun pa’n vwar, pa nou devret aksepte ki nou’n fer en fot? Pour arive fer sa nou bezwen abes nou.\nSi nou annan en tro gran lopinyon lo nou menm, nou pou esey minimiz nou fot, blanm lezot oubyen refize aksepte ki nou’n fer en fot. Sa kalite fason fer i kapab annan move konsekans. Sa problenm i kapab pa ganny rezourd e lezot dimoun i kapab ganny blanmen dan en fason enzis. Menm si nou pa sibir konsekans nou fot la konmela, nou bezwen gard antet ki avek letan “sakenn pou rann kont avek Bondye pour son prop lekor.”—Romen 14:12.\nBondye i annan en bon pwennvi lo fot. Liv Psonm, i montre ki Bondye i annan “mizerikord ek konpasyon,” i “pa pou toultan rod fot, ni menm reste ankoler pour touzour.” Bondye i konnen ki imen i enparfe e ki nou frazil e i “mazinen ki nou lapousyer.”—Psonm 103:8, 9, 14, NWT.\nAn plis, parey en papa ki demontre mizerikord, Bondye i anvi ki son bann zanfan i annan menm pwennvi parey li konsernan fot. (Psonm 130:3) Dan son Parol i annan bokou bon konsey ek gidans pour ed nou aksepte nou fot ek fot lezot.\nKONMAN POUR AKSEPTE NOU FOT\nSouvan ler nou fer fot, nou blanm lezot dimoun oubyen nou esey zistifye sa ki nou’n dir oubyen fer. Si nou dir en keksoz ki’n ofans en dimoun, akoz nou pa zis demann leskiz, koriz sa fot e kontinyen zanmi avek sa dimoun? Eski ou’n fer en keksoz mal ki’n vin en problenm pour ou oubyen pour en lot dimoun? Olye ankoler avek ou lekor ouswa akiz lezot, akoz ou pa esey fer ou mye pour koriz sa fot? Si ou ensiste ki ou pa’n fer sa fot, sa pou fer problenm vin pli grav. Plito, aprann avek ou fot, koriz sa fot e les pase sa ki’n arive.\nLer en lot dimoun i fer en fot, i fasil pour montre ki nou pa dakor avek sa ki i’n fer. Pa i ti pou pli byen pour swiv konsey Zezi Kri ler i ti dir: “Alor, tou sa ki zot anvi dimoun i fer pour zot, zot osi zot devret fer parey pour zot.” (Matye 7:12) Ler ou fer en fot, menm enn ptipti, san dout ou ti pou anvi ki lezot i tret ou avek konpasyon oubyen menm les pase sa fot. Alor, akoz ou pa esey demontre sa menm labonte anver lezot?—Efezyen 4:32.\nBANN PRENSIP KI KAPAB ED NOU FER MWENS FOT\nEn diksyonner i eksplike ki nou fer fot akoz nou pa ziz keksoz byen, nou napa ase konnesans lo en size oubyen nou mank konsantrasyon. Nou bezwen admet ki parfwa nou tou nou annan sa bann tandans. Par kont, nou kapab fer mwens fot si nou pran an konsiderasyon serten prensip Labib.\nEnn sa bann prensip i ganny trouve dan Proverb 18:13 ki dir: “Sa enn ki reponn avan ekoute, i montre konman i bet e i ganny gognarde.” Si nou pran letan pour ekout tou sa ki i enplike dan en sityasyon e reflesir lo sa ki nou pou dir, nou pou evite reazir vitman. Ler nou konn byen en sityasyon, sa i kapab ed nou ziz keksoz byen e evite fer en fot.\nEn lot prensip Labib i dir: “Fer tou sa ki depan lo zot pour viv anpe avek tou dimoun si i posib.” (Romen 12:18) Annou fer nou mye pour ki i annan korperasyon ek lape. Ler nou pe travay avek lezot, nou devret annan pasyans ek respe e esey nou mye pour felisit e ankouraz zot. Avek en tel leta lespri, bann parol ek aksyon san reflesir i kapab ganny fasilman oubliye e bann fot pli serye i kapab ganny rezourd dan en fason kalm.\nEsey vwar si ou kapab aprann en keksoz bon avek sa fot. Olye rod leskiz pour sa ki ou’n dir oubyen fer, esey vwar sa konman en loportinite pour ou devlop bann bon kalite. Eski petet ou bezwen demontre plis pasyans, labonte oubyen kontrol lo ou lekor? Oubyen eski ou bezwen osi demontre ladouser, lape ek lanmour? (Galat 5:22, 23) Omwen, ou kapab aprann ki ou pa devret fer en lot fwa ler ou dan sa menm sityasyon. Esey pa tro konsantre lo lafason ki ou santi anver sa fot. En bon limer i sirman ede pour ki i annan en bon latmosfer.\nNOU BENEFISYE LER NOU ANNAN EN BON PWENNVI\nLer nou annan en bon pwennvi lo nou fot, sa pour ed nou aksepte nou fot dan en fason pozitif. Nou pou pli anpe avek lezot e avek nou menm. Si nou esey aprann avek nou fot, lezot dimoun pou pli apresye nou e nou pou vin pli saz. Nou pa pou dekouraze e tro sever avek nou menm. Ler nou konnen ki lezot osi pe lalit avek zot fot, nou pou vin pli pros avek zot. Sa ki pli enportan, i ki nou kapab benefisye si nou imit Zeova, sa Bondye ki annan lanmour e ki pare pour pardonnen.—Kolosyen 3:13.\nEski fot Margaret ki nou’n mansyonnen pli boner ti gat sa lokazyon? Pa ditou. Tou dimoun ti vwar sa gou, espesyalman Margaret e zot ti manz zot repa san makaroni. Ler zot ti’n gran, sa de pti zanfan Margaret ti rakont sa zistwar avek zot prop zanfan e sa ti fer zot rapel sa bon moman ki zot ti pase sa zour avek zot granmanman. Apre tou, i ti zis en fot!\n^ par. 2 Non in ganny sanze.